wickkiey/tamil-wikipedia-markdown huggingface dataset:
# வி. பா. சிங் பட்னோர்



**விஜயேந்தர் பால் சிங் பட்னோர்** (பிறப்பு 12 மே 1948) என்பவர் இந்திய அரசியல்வாதி ஆவார். இவர் பஞ்சாபின் 28வது ஆளுநராக இருந்தார் . இவர் மாநிலங்களவை உறுப்பினராக 17 சூன் 2010 அன்று தேர்ந்தெடுக்கப்பட்டார். முன்னதாக இந்திய நாடாளுமன்றத்தின் 13வது மக்களவை மற்றும் 14வது மக்களவை உறுப்பினராக இருந்தார். இவர் ராஜஸ்தானின் பில்வாரா தொகுதியைப் பிரதிநிதித்துவப்படுத்தினார். 1999 முதல் 2009 வரை பாரதிய ஜனதா கட்சியின் உறுப்பினராகவும், 4 முறை ராஜஸ்தான் சட்டமன்ற உறுப்பினராகவும் (1977-80, 1985-90, 1993-98, 1998-99) இருந்துள்ளார்.  

## தனிப்பட்ட வாழ்க்கை
சிங் ராஜஸ்தானின் பட்னூரில் கோபால் சிங் மற்றும் ராஜ் கன்வர் நதாவாட் ஆகியோருக்கு மகனாகப் பிறந்தார். இவர் அஜ்மீரில் உள்ள மாயோ கல்லூரியில் ஆங்கிலம் மற்றும் வணிக மேலாண்மையில் இளங்கலை முடித்தார். சிங் அல்கா சிங்கை 25 நவம்பர் 1978-ல் மணந்தார். இவர்களுக்கு அவிஜித் என்ற மகனும், திவிஜா என்ற மகளும் உள்ளனர்.  

இவர் 17 ஆகத்து 2016 அன்று பஞ்சாபின் ஆளுநராக நியமிக்கப்பட்டார். இவர் 30 ஆகத்து 2021 அன்று பதவி விலகினார்.
# பத்தினிப் பெண்


**பத்தினிப்பெண்** (*Pathini Penn*) 1993 ஆம் ஆண்டு ஆர். சி. சக்தி இயக்கத்தில் வெளிவந்த தமிழ் நாடகத் திரைப்படமாகும். இத்திரைப்படத்தில் ரூபினி, லிவிங்ஸ்டன் முக்கிய வேடங்களிலும் நிழல்கள் ரவி, வி. கோபாலகிருஷ்ணன் துணை வேடங்களிலும் நடித்திருந்தனர். இத்திரைப்படத்திற்கு எம். எஸ். விஸ்வநாதன் இசையமைத்திருந்தார். இந்தியக் காவல் பணி அதிகாரி ஜி. திலகவதி எழுதிய இதே பெயரிலுள்ள புதினத்தின் தழுவலான இப்படம் 1993 சூன் மாதம் வெளியிடப்பட்டது.  

## நடிகர்கள்
- ரூபினி
- ஜனகராஜ்
- லிவிங்ஸ்டன்
- வி. கோபாலகிருஷ்ணன்
- நிழல்கள் ரவி
- சித்ரா

## பாடல்கள்
கவிஞர் புலமைப்பித்தன் வரிகளுக்கு எம். எஸ். விஸ்வநாதன் இசையமைத்திருந்தார்.  
- "பாண்டிய நாட்டுச் சீமை" - எஸ். பி. பாலசுப்பிரமணியம் , வாணி ஜெயராம்
- "உலகம் நம்ம வீடு" - வாணி ஜெயராம்
- "தொட்டில் ஒன்னு இல்லைனு"- எஸ்.பி.பாலசுப்பிரமணியம்
- "என்னம்மா வருத்தம்"- எஸ்.பி.பாலசுப்பிரமணியம்

## விருதுகள்
இப்படம் திரைப்படத்திற்கான தமிழக அரசின் திரைப்பட விருதை (இரண்டாம் பரிசு) வென்றது. ஆர். சி. சக்தி சிறந்த வசன எழுத்தாளருக்கான தமிழக அரசின் திரைப்பட விருதை வென்றார். ரூபினி சிறந்த நடிகைக்கான தமிழக அரசின் சிறப்பு திரைப்பட விருதை வென்றார். புலமைப்பித்தன் சிறந்த பாடலாசிரியருக்கான தமிழக அரசின் திரைப்பட விருதை வென்றார்.  

## வரவேற்பு
பத்தினி பென் 1993 சூன் 25 அன்று வெளியிடப்பட்டது. *தி இந்தியன் எக்சுபிரசின் * மாலினி மன்னத், "சக்தி உணர்ச்சிகரமான விடயத்தைக் கையாண்டது, கவனமாக பதிவுசெய்யப்பட்ட காட்சிகள், அவரது கடினமான உரையாடல்கள், நடிகர்களிடமிருந்து சிறந்த நடிப்பை பெற்றது ஆகியவற்றை மேற்கோள் காட்டி திரைப்படத்தைப் பாராட்டினார்.
# 1,1′-ஈரைதராக்சியிருவளையயெக்சைல் பெராக்சைடு



**1,1′-ஈரைதராக்சியிருவளையயெக்சைல் பெராக்சைடு** (*1,1′-Dihydroxydicyclohexyl peroxide*) (C<sub>6</sub>H<sub>10</sub>OH)<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வளையயெக்சனோனுடன் ஐதரசன் பெராக்சைடு வினைபுரிவதால் உருவாகும் வழிப்பெறுதி பெராக்சைடுகளுள் இதுவும் ஒன்றாகும். கூடுதலாக ஒரு பெராக்சைடையும் ஓர் அமிலத்தையும் சேர்த்து அமிலத்தையும் சேர்த்து சூடாக்கும்போது இது பிசு(வளையயெக்சைலிடின் பெராக்சைடு) என்ற வளைய பெராக்சைடாக மாற்றமடைகிறது (C<sub>6</sub>H<sub>10</sub>)<sub>2</sub>(O<sub>2</sub>)<sub>2</sub>.  

தனியுறுப்பு முன்னெடுக்கும் இரப்பர் கடினமாக்கல் வினையில் 1,1′-ஈரைதராக்சியிருவளையயெக்சைல் பெராக்சைடு ஒரு வினையூக்கியாக செயல்படுகிறது.
# சிக்தா நீர்ப்பாசனத் திட்டம்


**சிக்தா நீர்ப்பாசனத் திட்டம்** (*Sikta Irrigation Project*) நேபாள நாட்டில் உருவாக்கப்பட்ட தேசத்திற்கு பெருமை சேர்க்கும் திட்டங்களில் ஒன்றாகும். மேற்கு நேபாளத்தில் உள்ள ராப்தி ஆற்றில் இருந்து இத்திட்டத்திற்கான தண்ணிர் உட்கொள்ளப்படுகிறது. ஒவ்வொன்றும் 50 மீ3/நொடி கொள்ளளவு கொண்ட இரண்டு கால்வாய்கள் இதற்காக உள்ளன. கால்வாயின் நீளம் மேற்குப் பகுதியில் 45.25 கிலோமீட்டராகவும், கிழக்குப் பகுதியில் 53 கிலோமீட்டராகவும் உள்ளது. கால்வாய்கள் ஒவ்வொன்றும் 3 கட்டங்களாக அமைக்கப்பட்டுள்ளன. 2019 ஆம் ஆண்டு நிலவரப்படி, திட்டத்தின் 60% வரை நிறைவடைந்துள்ளது.  

## திட்ட வளர்ச்சி
திட்டத்தின் சாத்தியக்கூறு ஆய்வு 1980 ஆம் ஆண்டில் செருமனியைச் சேர்ந்த ஒரு பொறியியல் நிறுவனத்தால் செய்யப்பட்டது. 1983 ஆம் ஆண்டில், நீரியல் மற்றும் அளவியல் துறை ஆய்வைத் திருத்தியது. 2004 ஆம் ஆண்டில், ஐரோப்பிய ஒன்றியத்தின் கீழ் நீர்ப்பாசன மேம்பாட்டுத் திட்டம், சாத்தியமானது என்று முடிவு செய்தது. அரசாங்கம் தனது சொந்த வளங்களைக் கொண்டு திட்டத்தைத் தொடங்க இது வழிவகுத்தது.  

2005-06 ஆம் ஆண்டில் ஆரம்ப திட்டச் செலவு நேபாள ரூபாய் 12.8 பில்லியனாக இருந்தது. 2014-15 ஆம் ஆண்டில் திட்டம் நிறைவடையும் என மதிப்பிடப்பட்டது. ஆனால் இந்த திட்டம் 2020 ஆம் ஆண்டில் கூட கட்டுமானத்தில் இருந்தது. திட்ட மதிப்பும் 25.02 பில்லியனாக உயரும் என எதிர்பார்க்கப்படுகிறது. 2019 ஆம் ஆண்டில், திட்டத்தின் நிறைவு 60% அளவாக இருந்தது.  

கட்டுமானத்திற்கான ஒப்பந்ததாரர் சிடிசி கலிகா என்ற இணை கூட்டு நிறுவனமாகும். பாங்கே மாவட்டத்தில் 42,000 எக்டேர் நிலங்களுக்கு நீர்ப்பாசனம் செய்ய திட்டம் இலக்கு நிர்ணயித்துள்ளது.  

## சேதங்கள் மற்றும் விபத்துக்கள்

- 2016 இல், 5 மீ 3/வி ஓட்டத்தின் சோதனையின் போது பலவீனமான மண்ணின் தன்மை காரணமாக கால்வாய் பகுதி இடிந்து விழுந்தது.
- செப்டம்பர் 2017 ஆம் ஆண்டு செப்டம்பரில் கால்வாயின் பல பகுதிகளில் சேதங்கள் பதிவாகியுள்ளன. கால்வாயில் குறுக்கு வடிகால் பிரச்னையால் பாதிப்பு ஏற்பட்டது. பெரும்பாலான சேதங்கள் வடிகுழாய் பகுதிகளுக்கு அருகில் காணப்பட்டன.
- 2018 ஆம் ஆண்டின் போதும் , சோதனையின் போது கால்வாயில் சேதங்கள் பதிவாகியுள்ளன.
# இந்திய ரயில்வே ஃபைனான்ஸ் கார்ப்பரேஷன் லிமிடெட்



இந்திய ரயில்வே பைனான்ஸ் கார்ப்பரேஷன் லிமிடெட் (சுருக்கமாக IRFC) ஒரு இந்திய அரசு நிறுவனமாகும். இந்திய ரயில்வே துறையின் நிதி பிரிவு நிறுவனமாக செயல்படும் இந்த நிறுவனம் டெபாசிட் பெறாத வங்கி அல்லாத நிதி நிறுவனங்கள் (NBFC) வகையை சார்ந்த நிறுவனமாகும்.  

இந்திய ரயில்வேயின் மேம்பாட்டுக்கு தேவைப்படும் நிதியை உள் மற்றும் வெளிநாடுகளின் பங்குசந்தைகளில் திரட்டுவதே இதன் முக்கிய பணியாகும். 1986 ஆம் ஆண்டு துவங்கப்பட்ட இந்த நிறுவனம் ஜனவரி 29, 2021 அன்று பங்குசந்தையில் பட்டியலிடப்பட்டது  

## பணிகள்
இந்திய ரயில்வே துறைக்கு ஆண்டுக்காண்டு மத்திய பட்ஜெட்டில் குறிப்பிட்ட தொகை ஒதுக்கப்படும். இந்தியா போன்ற வளர்ந்துவரும் நாடுகளில் உட்கட்டமைப்பு போன்றவற்றுக்கு அதிக முதலீட்டு தேவைப்படுவதால், பட்ஜெட்டில் ஒதுக்கப்படும் நிதி மட்டும் போதாதா நிலை ஏற்படுகிறது. எனவே ரயில்வே துறைக்கு பட்ஜெட் ஒதுக்கீட்டுக்கு மேல் தேவைபடும் நிதியை (Extra Budgetary Resources) சந்தையில் நேரடியாக திரட்டும் வேலையை இந்திய ரயில்வே ஃபைனான்ஸ் கார்ப்பரேஷன் நிறுவனம் மேற்கொள்கிறது.  

நிதியை திரட்ட சந்தையில் குறிப்பிட்ட காலத்தில் முதிர்வு பெரும் கடன் பத்திரங்களை இந்த நிறுவனம் வெளியிடுகிறது.
# கனோவிட்



**கனோவிட்** (மலாய் மொழி: *Kanowit*; ஆங்கிலம்: *Kanowit*; சீனம்: 加拿逸) என்பது மலேசியா, சரவாக் மாநிலத்தில் சிபு பிரிவு; கனோவிட் மாவட்டத்தில் உள்ள நகரமாகும். ராஜாங் ஆற்றின் கரையில் கானோவிட் ஆற்றின் *(Kanowit River)* முகப்பில் உள்ளது.  

தென் சீனக் கடலின் கடற்கரையில் இருந்து சுமார் 174 கிலோமீட்டர் தொலைவில் உள்ளது. சிபு நகரில் இருந்து தரைவழிப் போக்குவரத்து மூலம் கனோவிட் நகரத்தை அடைய 45 நிமிடங்களும்; படகில் செல்ல ஒரு மணி நேரமும் பிடிக்கும்.  

இந்த நகரின் முக்கிய இனக்குழுக்கள் இபான், சீனர், மலாய்க்காரர் மற்றும் மெலனாவ் பூர்வீக மக்கள்.  

## பொது
மெலனாவ் இனக் குழுவினரில் கனோவிட் எனும் துணை இனத்தவர் உள்ளனர். அந்தப் பிரிவினரின் பெயரில் இருந்து கனோவிட் நகரமும் அதன் பெயரைப் பெற்றது. அப்பகுதியில் வாழும் கனோவிட் மக்களால் இன்றும் கானோவிட் மொழி பேசப்படுகிறது.  

## வரலாறு
1846-ஆம் ஆண்டில், சரவாக் கூச்சிங் பகுதியின் எல்லைகளை டயாக் கடற்கொள்ளையர்கள் *(Dayak Pirates)* அடிக்கடி அச்சுறுத்தி வந்தனர். அவர்களை எதிர்த்துப் போராட, ஜேம்சு புரூக் ராஜாங் ஆற்றின் வழியாகக் கானோவிட் பகுதிக்குச் சென்றார். அவருக்கு உதவியாக கேப்டன் ரோட்னி முண்டி *(Captain Rodney Mundy)* என்பவரும் உடன் சென்றார்.  

1846 ஜூன் 29-ஆம் தேதி கனோவிட் பகுதிக்கு வந்து சேர்ந்தனர். அங்குள்ள கனோவிட் மக்களுடன் அவர்களின் முதல் தொடர்பு நல்ல முறையில் அமைந்தது. 1851-ஆம் ஆண்டில், ஜேம்சு புரூக் அங்கு ஒரு கோட்டையைக் கட்டினார். அதன் பெயர் எம்மா கோட்டை *(Fort Emma).* ஆனாலும் அப்போது கானோவிட் நிலப்பகுதி, புரூணை பேரரசின் கட்டுப்பாட்டில் தான் இருந்தது.  

### டயாக் கொள்ளையர்கள்

1853-இல், ஜேம்சு புரூக், புரூணை சுல்தானகத்திடம் இருந்து ராஜாங் ஆறு மற்றும் அதைச் சுற்றியுள்ள குடியிருப்புகளைப் பெற்றுக் கொண்டார். ஏற்கனவே கட்டப்பட்ட எம்மா கோட்டை, ராஜாங் ஆற்றைப் பயன்படுத்துபவர்களுக்கு டயாக் கொள்ளையர்களிடம் இருந்து பாதுகாப்பு அளித்தது.  

இதைத் தொடர்ந்து, 1870-களில், சிங்கப்பூர் மற்றும் சீனாவின் புஜியான் மாநிலத்தைச் சேர்ந்த ஹொக்கியன் சீனர்கள் *(Hokkien Chinese)* கனோவிட்டில் குடியேறினார்கள்.  

### சிங்கப்பூர் சீன வணிகர்கள்

சிங்கப்பூரில் இருந்து சீன வணிகர்கள் துணிகள், ஜாடிகள், உப்பு மற்றும் பிற அன்றாடத் தேவைப் பொருட்களைக் கொண்டு வந்தனர்.  

அந்தப் பொருட்களுக்குப் பதிலாக பிரம்புகள், காட்டு மாடுகளின் தோல்கள், கற்பூரம், காண்டாமிருகத்தின் கொம்புகள், குரங்குகளின் பித்தப்பைக் கற்கள் ஆகியவற்றைப் பெற்றுச் சென்றனர்.  

## காலநிலை

கனோவிட் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்யும்.  

## கனோவிட் காட்சியகம்
# போக்ரா நீர்ப்பாசனக் கால்வாய்


**போக்ரா நீர்ப்பாசனக் கால்வாய்** (*Boghra Irrigation Canal*) மத்திய ஆப்கானித்தானின் எல்மண்டு மாகாணத்தில் அமைந்துள்ள 155 கிலோமீட்டர் நீளமுள்ள ஒரு கால்வாய் ஆகும். நகர்-இ புக்ரா என்ற பெயராலும் இது அழைக்கப்படுகிறது. எல்மண்டு நதியிலிருந்தும் அர்கந்தாப் நதியிலிருந்தும் விவசாய நிலங்களுக்கு தண்ணீரைத் திருப்ப இக்கால்வாய் உதவுகிறது. 1949 ஆம் ஆண்டு நவம்பர் மாதம் 23 ஆம் தேதியன்று கால்வாய் அமைப்பிற்காக $21 மில்லியன் அமெரிக்க நிதியை ஆப்கானிய அரசாங்கம் பெற்றது. போக்ரா, சாமலோன் மற்றும் மர்சா கால்வாய்கள் 1954 ஆம் ஆண்டில் கட்டி முடிக்கப்பட்டன. எல்மண்டு மற்றும் அர்கந்தாப் பள்ளத்தாக்கு ஆணையம் போக்ரா நீர்ப்பாசனக் கால்வாய் திட்டத்தை கட்டுப்படுத்துகிறது.
# உடையாநத்தம் விசிறிப்பாறை சிற்பம்

**உடையாநத்தம் விசிறிப்பாறை சிற்பம்** என்பது தமிழ்நாட்டின் விழுப்புரம் மாவட்டம், கனல் வட்டம், உடையாநத்தம் கிராமத்தில் மனிதவடிவில் (Anthropomorphic sculpture) அமைந்துள்ள தாய்த்தெய்வக் கற்சிற்பத்தைக் குறிக்கும். இந்தச் சிற்பம் ஒரே கல்லில் வடிக்கப்பட்டுள்ளது. பறவைக்கல் என்றும், விசிறிக்கல் என்றும் இதனை மக்கள் அழைக்கிறார்கள்.  

## அமைவிடம்
உடையாநத்தம் விசிறிப்பாறை சிற்பம், விழுப்புரம் - திருவண்ணாமலை சாலையில் அமைந்துள்ள இவ்வூர், கீழ்வாலையிலிருந்து 3.0 கி.மீ. தொலைவிலும், ஆலம்பாடியிலிருந்து 10.6 கி.மீ. தொலைவிலும், விழுப்புரத்திலிருந்து 26.2 கி.மீ. தொலைவிலும், செத்தவரையிலிருந்து 26.4 கி.மீ. தொலைவிலும், திருவண்ணாமலையிலிருந்து 41.5 கி.மீ. தொலைவிலும், திண்டிவனத்திலிருந்து 83.6 கி.மீ. தொலைவிலும், அமைந்துள்ளது. இவ்வூரின் பின் குறியீடு 605701 ஆகும். தமிழ்நாட்டின் தருமபுரி, மாவட்டம், பாலக்கோடு வட்டம், மோதூர் கிராமத்திலும் இதுபோல ஒரு சிற்பம் கண்டறியப்பட்டுள்ளது.  

விசிறிப்பாறை சிற்பத்தின் ஒரு பகுதி மண்ணுள் புதையுண்டுள்ளது. மண்ணுக்கு வெளியே உள்ள பகுதி ஏறக்குறைய 12 அடி உயரத்தில் அமைந்துள்ளது. ஒரேகல்லில் வடிக்கப்பட்ட இந்தச் சிற்பம், ஏறக்குறைய மூவாயிரம் ஆண்டுகள் தொன்மை மிக்கதாகக் கருதப்படுகிறது. பெருங்கற்காலத்தைச் சேர்ந்ததாகவும் வகைப்படுத்தப்பட்டுள்ளது. தாய்த்தெய்வ வழிப்பாட்டின் முன்னோடியாகவும் இந்தச் சிற்பம் கருதப்படுகிறது.
# குரங்கு அம்மை



**குரங்கு அம்மை** (*Monkeypox*) என்பது குரங்கம்மைத் தீநுண்மியால் (வைரசால்) உண்டாகும் ஒரு தொற்றுநோய். இந்நோய் மாந்தர்களையும் சில விலங்குகளையும் தாக்குகின்றது. இதற்கான நோய் அறிகுறிகள் காய்ச்சல், தலைவலி, உடலில் தசை வலி, நெறிகட்டுதல், களைப்பாக உணர்தல் போன்றவையாகும்.  

விலங்குகளின் கடியாலோ, விலங்கின் கீறலாலோ, காட்டில் வேட்டையாடிய விலங்கின் இறைச்சியைக் கையாள்வதாலோ, நோயுற்றவரோடு நெருங்கிய தொடர்பாலோ, உடல்நீர்க்கலப்பாலோ குரங்கம்மை நோய் உண்டாகின்றது. நோயை அறிந்துகொள்ள நோயுற்றவர் உடலில் சிறு வெட்டின் மூலம் தீநுண்மி உள்ளதை அதன் மரபணுச் சரத்தில் இருந்து கண்டுகொள்ளலாம்.  

பெரியம்மைத் தடுப்பூசி இந்நோயைத் தடுக்க 85% வல்லமை கொண்டது. 2019 ஆம் ஆண்டு சின்னியோசு (ynneos) என்னும் குரங்கம்மைத் தடுப்பூசி அமெரிக்காவில் வளர்ந்த ஆட்களுக்குப் பயன்படுத்த ஒப்புதல் அளிக்கப்பெற்றது. தற்போது சீர்வழக்கான மருத்துவத் தீர்வு தீநுண்மி எதிர்ப்பு மருந்தாகிய *தெக்கோவிரிமட்டு* (tecovirimat) ஆகும். இது குறிப்பாக பெரியம்மை, குரங்கைம்மை போன்ற ஆர்த்தோபாக்சுவைரசுகளுக்கானவை (orthopoxviruses). இது ஐரோப்பிய ஒன்றியத்திலும், அமெரிக்காவிலும் குரங்கம்மைக்குத் தீர்வாக ஏற்றுக்கொள்ளப்பட்ட்ட மருத்துவ முறை. சிடோபோவிர் (Cidofovir) அல்லது பிரின்சிடோபோவிர் (brincidofovir) ஆகியவும் பயனுடையதாக இருக்கலாம். மருத்துவத் தீர்வுகள் எதையும் எடுத்துக்கொள்ளாவிட்டால் ஏற்படும் இறப்பின் வீதம் காங்கோ பகுதியிலும் நடு ஆப்பிரிக்கப் பகுதியிலும் காணப்படும் குரங்கம்மை வகையால் 10% அல்லது 11% என்று கணக்கிடப்பட்டுள்ளது.
# கராசர்மா தீவு


**கராசர்மா தீவு** அந்தமான் தீவுகளின் ஒரு தீவு ஆகும். இது அந்தமான் நிக்கோபார் தீவுகளின் இந்திய ஒன்றியப் பிரதேசத்தின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது. இத்தீவு போர்ட் பிளேயரிலிருந்து<nowiki/>மேற்கே தொலைவில் அமைந்துள்ளது.  

## நிலவியல்
இந்த தீவு போர்ட் பிளேர் தீவுகளுக்குச் சொந்தமானது மற்றும் பிளாட் விரி குடாவின் நடுவில் உள்ளது.  

## நிர்வாகம்
அரசியல் ரீதியாக, கராசர்மா தீவு, அண்டை பகுதியான போர்ட் பிளேர் தீவுகளுடன், போர்ட் பிளேர் வட்டத்தின் ஒரு பகுதியாகும்.
# போர்ட் பிளேர் தீவுகள்


**போர்ட் பிளேர் தீவுகள்** (*Port Blair Islands*) என்பது அந்தமான் தீவுகளின் தலைநகரான போர்ட் பிளேரின் அமைந்துள்ள முக்கியத் தீவுகளின் குழுவாகும். இவை அந்தமான் நிக்கோபார் தீவுகளின் இந்திய ஒன்றியப் பிரதேசத்தின் ஒரு பகுதியான தெற்கு அந்தமான் மாவட்ட நிர்வாகத்தினைச் சார்ந்தது.  

## வரலாறு
சாதம் மர அறுவை ஆலை பார்க்கவும்.  

## நிலவியல்
இந்த தீவுகள் வடக்கு குடா, நேவி குடா, பிளாட் குடா, கராசர்மா விரிகுடா மற்றும் ராஸ் தீவு (அந்தமான்) பகுதியில் அமைந்துள்ளன.  

## நிர்வாகம்
அரசியல் ரீதியாக, போர்ட் பிளேர் தீவுகள் போர்ட் பிளேர் வட்டத்தின் ஒரு பகுதியாகும்.  

## மக்கள்தொகை
சாதம் தீவில் *ஜேபிசி* மேலாளருக்கான குடியிருப்புகளும், ராஸ் தீவில் உள்ள *ஐஎன்எஸ் ஜாராவா* குடியிருப்பில் பல கடற்படை அதிகாரிகளும் வசிக்கின்றனர்.
# மக்னீசியமும் மனச்சோர்வும்

மக்னீசியம் (Mg) மனித உடலிலும், விலங்குகள் மற்றும் தாவர அடிப்படையிலான உணவுகள், பானங்கள், உணவுப் பொருட்கள் மற்றும் மலமிளக்கிகள் போன்ற சில மருந்துகளிலும் இயற்கையாகக் காணப்படும் ஒரு கனிமமாகும். ஒவ்வொரு உறுப்புகளின் செயல்பாட்டிற்கும், பற்கள் மற்றும் எலும்புகளின் உருவாக்கத்திற்கும், வளர்சிதை மாற்ற செயல்முறைகளுக்கும் இது அவசியம். மக்னீசியத்தை மனித உடலால் உற்பத்தி செய்ய முடியாது, உணவு மூலம் மட்டுமே பெற முடியும்.  

இரத்தத்தில் உள்ள மக்னீசியத்தின் அளவு சாதாரண அளவை விட (1.3 முதல் 2.1 லிட்டருக்கு மில்லிசமானம்) குறையும் போது, ஒரு நபர் மக்னீசியம் குறைபாட்டை அனுபவிக்கிறார். அமெரிக்காவில் கணக்கெடுக்கப்பட்ட பெரும்பாலான மக்கள் பரிந்துரைக்கப்பட்டதை விட மக்னீசியத்தின் தினசரி உட்கொள்ளல் குறைவாக இருப்பதாக தெரிவிக்கின்றனர். சில குழுக்கள் குறிப்பாக இரைப்பை குடல் நோய்கள் உள்ளவர்கள், வகை 2 நீரிழிவு நோயாளிகள், மது சார்பு உள்ளவர்கள் மற்றும் வயதானவர்கள் உட்பட போதுமான மக்னீசியம் குறைவு அளவைக் கொண்டிருக்க வாய்ப்புள்ளது. மக்னீசியம் மூளையில் உள்ள ஐப்போத்தலாமசு-கபச் சுரப்பி-அண்ணீரக அச்சில் தாக்கத்தை ஏற்படுத்துகிறது, இது மன அழுத்தத்திற்கு பதிலளிக்கும் அமைப்பைக் கட்டுப்படுத்துகிறது, கவலையும் மனச்சோர்வும் உண்டாகின்றன. வாய்வழி மக்னீசியம் குறைநிரப்பி உணவுகள் இலேசானது முதல் மிதமான மனச்சோர்வுக்கு சிகிச்சையளிப்பதில் பயனுள்ளதாக இருக்கும் என்று தற்காலிகத் தகவல்கள் குறிப்பிடுகின்றன.  

மனச்சோர்வுக்கான காரணத்திற்கு போதுமான உணவு மக்னீசியம் பங்களிப்பதாக சான்றுகள் இருந்தாலும், மனச்சோர்வுக்கு சிகிச்சையளிப்பதில் மக்னீசியத்தின் செயல்திறனை உறுதிப்படுத்த சுயாதீனமான மருத்துவ பரிசோதனைகள் தேவைப்படுகின்றன.  

உணவுப் பொருட்கள் அல்லது மருந்துகளில் இருந்து அதிகப்படியான மக்னீசியம் உட்கொள்வது மக்னீசியம் நச்சுத்தன்மையை ஏற்படுத்தும். இது மனச்சோர்வின் அறிகுறிகளை உருவாக்கவும் வழிவகுக்கும். நுண்ணுயிர் எதிர்ப்பிகள் மற்றும் சிறுநீரிறக்கிகள் போன்ற பல மருந்து வகைகளுடனும் மக்னீசியம் எதிர்மறையாக தொடர்பு கொள்ளலாம். எனவே மருந்துகளை தவறாமல் உட்கொள்பவர்கள் மக்னீசியம் குறைநிரப்பி உணவுகளை எடுத்துக் கொள்ளத் தொடங்குவதற்கு முன் சுகாதார வழங்குநரை அணுக வேண்டும்.
# சாதம் மர அறுவை ஆலை

**சாதம் மர அறுவை ஆலை** (*Chatham Saw Mill*) என்பது இந்தியாவின் அந்தமான் நிக்கோபார் தீவுகளின் சத்தம் தீவில் அமைந்துள்ள ஒரு அறுக்கும் ஆலை ஆகும். இது 1883ஆம் ஆண்டில் கட்டுமானப் பணிகளுக்கான மரக்கட்டை மற்றும் மரத்தின் உள்ளூர் தேவைகளைப் பூர்த்தி செய்யும் முதன்மை நோக்கத்துடன் நிறுவப்பட்டது. இது மாநில அரசுக்குச் சொந்தமானது. இது ஆசியாவின் மிகப் பெரிய மற்றும் பழமையான மரத்தூள் ஆலை ஆகும். இது 100 மீட்டர் நீளப் பாலம் மூலம் போர்ட் பிளேயருடன் இணைக்கப்பட்டுள்ளது.  

## படங்கள்
# நிகோபர் மரத் தவளை


***பாலிபீடேட்சு இன்சுலாரிசு*** (*Polypedates insularis*) அல்லது **நிகோபர் மரத் தவளை** என்பது ராகோபோரிடே குடும்பத்தில் உள்ள ஒரு வகை தவளைச் சிற்றினம் ஆகும். இது இந்தியாவின் பெரிய நிக்கோபார் தீவில் மட்டுமே காணப்படும் அகணிய உயிரி ஆகும்.  

இதன் இயற்கையான வாழ்விடங்கள் வெப்பமண்டல ஈரமான தாழ் நில காடுகள் மற்றும் இடைப்பட்ட நன்னீர் சதுப்புநிலங்கள் ஆகும். இது வாழ்விட இழப்பால் அச்சுறுத்தப்படுகிறது.
# மோதூர் விசிறிக்கல் சிற்பம்

**மோதூர் விசிறிக்கல் சிற்பம்** என்பது தமிழ்நாட்டின் தருமபுரி மாவட்டம், காரிமங்கலம் வட்டம், மோதூர் கிராமத்தில்  
## அமைவிடம்
மோதூர் விசிறிக்கல் சிற்பம், தருமபுரி-கிருஷ்ணகிரி சாலையில் அமைந்துள்ளது. இவ்வூர், காரிமங்கலத்திலிருந்து 6.0 கி.மீ. தொலைவிலும் தர்மபுரியிலிருந்து 12.5 கி.மீ. தொலைவிலும், கிருஷ்ணகிரியிலிருந்து 41.0 கி.மீ. தொலைவிலும், அமைந்துள்ளது. இவ்வூரின் அஞ்சல் குறியீட்டு எண் 635205 ஆகும்.  
## மோதூர் தொல்லியல் களம்
கல்வெட்டுகள் இவ்வூரை புறமலை நாடு என்று பதிவு செய்துள்ளன. மோதூர் தொல்லியல் களத்தில் தமிழ்நாடு அரசு தொல்லியல் துறையினர், 2004-2005 ஆம் ஆண்டு அகழாய்வு மேற்கொண்டனர். அகழாய்வில் புதிய கற்காலம், பெருங்கற்காலம், வரலாற்றுக் காலம் ஆகிய மூன்று காலகட்டத்தைச் சேர்ந்த பண்பாட்டுக் கூறுகளை உள்ளடக்கிய பகுதி மோதூர், என்பதற்கான சான்றுகள் கிடைத்துள்ளன. புதிய கற்காலக் கருவிகளும் மட்கலன்களும் அதிக அளவில் இங்கு கண்டறியப்பட்டன. பெருங்கற்கால வாழ்விட மேடுகளிலிருந்தும் ஈமச்சின்னங்களிலிருந்தும் பெருங்கற்காலத்தைச் சேர்ந்த தொல்பொருட்கள் கண்டறியப்பட்டுள்ளன. வரலாற்றுக்கு முற்பட்ட காலத்திற்கு முன்பே இப்பகுதியில் தொடர்ச்சியாக மக்கள் வசித்து வந்த செய்தி சான்றுகள் வாயிலாக உறுதியாகிறது.  
## மோதூர் விசிறிக்கல் சிற்பம்
மோதூர் விசிறிக்கல் சிற்பம் என்பது ஒரு பெருங்கற்கால ஈமச்சின்னம் ஆகும். இது பெருங்கற்காலத்துத் தாய்த்தெய்வ வழிபாட்டின் எச்சமாகக் கருதப்படுகிறது. பறவை போன்ற அமைப்புக் கொண்ட இச்சிற்பம் ஒரு கல்வட்டத்தின் மையத்தில் நாட்டப்பட்டுள்ளது. தமிழ்நாட்டில் கண்டறியப்பட்ட விசிறிக்கல் சிற்பங்களிலேயே மோதூர் சிற்பம் அளவில் பெரியதாகும். தமிழ் நாட்டின் விழுப்புரம் மாவட்டம், கனல் வட்டம், உடையாநத்தம் கிராமத்தில் இது போன்ற உடையாநத்தம் விசிறிப்பாறை சிற்பம் கண்டறியப்பட்டுள்ளது.
# 1,4-வளையயெக்சேன் டையோன்



**1,4-வளையயெக்சேன் டையோன்** (*1,4-Cyclohexanedione*) என்ற கரிமச் சேர்மம் (CH<sub>2</sub>)<sub>4</sub>(CO)<sub>2</sub> மூலக்கூற்று வாய்ப்பாட்டால் விவரிக்கப்படுகிறது. வெண்மை நிறத்தில் காணப்படும் இச்சேர்மம் வளையயெக்சேன் டையோன் சேர்மத்தின் மூன்று கூட்டுச்சமநிலைகளில் ஒன்றாகும். இந்த குறிப்பிட்ட இருகீட்டோன் சேர்மம் மிகவும் சிக்கலான மூலக்கூறுகளின் தொகுப்பில் ஒரு கட்டுமானத் தொகுதியாகப் பயன்படுத்தப்படுகிறது.  

## தயாரிப்பு
சக்சினிக் அமிலத்தின் ஈரெசுத்தர்களிலிருந்து இரண்டு படிகளில் 1,4-வளையயெக்சேன் டையோன் தயாரிக்கப்படுகிறது. குறிப்பாக கார நிபந்தனைகளின் கீழ், ஈரெத்தில் எசுத்தர் ஒடுக்கமடைந்து வளையயெக்சீன் டையோல் வழிப்பெறுதியான ஈரெத்தில்சக்சினோயில்சக்சினேட்டைக் கொடுக்கிறது. இவ்வினை முதல் படிநிலையாகும். இரண்டாவது படிநிலையில் இந்த இடைநிலை நீராற்பகுப்புக்கும் கார்பாக்சில் நீக்கவினைக்கும் உட்பட்டு தேவையான 1,4-வளையயெக்சேன் டையோன் தயாரிக்கப்படுகிறது.
# கைகாட்டி புதர்த் தவளை


***ரார்செசுடெசு கைகாட்டி (Raorchestes kaikatti)*,** என்பது சில சமயங்களில் **கைகாட்டி புதர்த் தவளை** அல்லது **கைகாட்டின் புதர் தவளை** என்று அழைக்கப்படுகிறது. இது இந்தியாவின் கேரளாவின் மேற்கு தொடர்ச்சி மலைகளுள் உள்ள நெல்லியம்பதி மலைகளில் மட்டுமே காணப்படும் மிக அருகிய தவளை சிற்றினம் ஆகும்.
# கைத்து தீவு



**கைத்து தீவு** (Kyd Island) அந்தமான் தீவுகளின் ஒரு தீவு ஆகும். இது அந்தமான் நிக்கோபார் தீவுகளின் இந்திய ஒன்றியப் பிரதேசத்தின் ஒரு பகுதியான தெற்கு அந்தமான் நிர்வாக மாவட்டத்தைச் சேர்ந்தது. போர்ட் பிளேயரில் இருந்து வடக்கே 30 கிலோமீட்டர் தொலைவில் **கைத்து தீவு அமைந்துள்ளது.**  

## நிலவியல்
கைத்து தீவு நேப்பியர் விரிகுடா தீவுகளுக்கு சொந்தமானது மற்றும் சோல் விரிகுடாவிற்கு வடக்கே அமைந்துள்ளது.  

## நிர்வாகம்
அரசியல் ரீதியாக, கைத்து தீவு, அண்டை நாடான நேப்பியர் விரிகுடா தீவுகளுடன் சேர்ந்து, பெரார்கஞ்ச் தாலுக்காவின் ஒரு பகுதியாகும்.  

## மக்கள்தொகையியல்
கைத்து தீவில் முன்பு மக்கள் வசித்து வந்தனர். 'அகா-பியா' என்ற அந்தமானி இன மக்கள் இங்கு வசித்து வந்தனர்.
# பெலாகா மாவட்டம்



**பெலாகா மாவட்டம்** (மலாய் மொழி: *Daerah Belaga*; ஆங்கிலம்: *Belaga District*) என்பது மலேசியா, சரவாக் மாநிலத்தில்; காப்பிட் பிரிவில்; ஒரு மாவட்டமாகும்.  

பெலாகா நகரத்திற்கும்; பெலாகா மாவட்டத்திற்கும் ஒரே பெயர் பயன்படுத்தப் படுகிறது. பெலாகா எனும் பெயரில் ஒரு சட்டமன்றத் தொகுதியும் உள்ளது. பெலாகா நகரம், பக்குன் அணையில் இருந்து 40 கி.மீ. தெற்கில் உள்ளது.  

பெலாகா மாவட்டம் காப்பிட் நகரில் இருந்து வடகிழக்கே 120 கிலோமீட்டர் தொலைவில் ராஜாங் ஆற்றின் மேல் பகுதியில் அமைந்துள்ளது. அதே சமயத்தில் தென்சீனக் கடற்கரை நகரமான பிந்துலு நகரில் இருந்து 100 கி.மீ. தொலைவில் உள்ளது.  

## பொது

1900-களின் முற்பகுதியில் பெலகா கிராமம் நிறுவப்பட்டது. அப்போது ஒரு சில சீன வர்த்தகர்கள் பெலாகாவில் கடைகளை அமைத்தனர். மண்ணெண்ணெய், உப்பு போன்ற அத்தியாவசியப் பொருட்களை அங்குள்ள ஒராங் உலு மக்களுக்கு வழங்கினர். பண்டமாற்று வர்த்தகம் நடந்துள்ளது.  

பாலுய் மற்றும் பெலாகா ஆறுகளின் கரைகளில் பல கென்யா *(Kenyah)*; கயான் *(Kayan)* நீண்ட வீடுகள் உள்ளன. ராஜாங் ஆற்றுக் கரைகளில் புனான், செகாப்பான், கெஜாமான், தஞ்சோங் பூர்வீக பழங்குடியினரின் நீண்ட வீடுகள் உள்ளன.  

பெலாகா மாவட்டம் காப்பிட் நகருடன் படகு மூலம் இணைக்கப் பட்டுள்ளது. பொதுப் போக்குவரத்துச் சாலைகள் மிகவும் குறைவு. இருப்பினும் அண்மையில் பிந்துலு - பக்குன் நெடுஞ்சாலை *(Bintulu-Bakun Highway)* உருவாக்கப்பட்டது. ஆனாலும் முழுமை பெறாத நிலையில் உள்ளது.  

## பாக்குன் அணை

பெலாகாவிற்கு கிழக்கே பக்குன் அணை *(Bakun Dam)* உள்ளது. ஆசியாவிலேயே இரண்டாவது பெரிய அணை. இந்த அணை பெலாகாவிற்கு சுற்றியுள்ள பகுதிகளுக்கும்; தீபகற்ப மலேசியாவிற்கும் மின்சாரம் வழங்கும் நோக்கத்தைக் கொண்டது.  

பொருளாதாரக் காரணமாக இதன் கட்டுமானம் பல முறை தாமதமானது. ஏற்கனவே பல பில்லியன் ரிங்கிட் செலவழிக்கப் பட்டது. அதனால் இந்தத் திட்டத்தைத் தொடர மத்திய அரசு முடிவு செய்தது. இந்தத் திட்டத்தின் மொத்தச் செலவுத் தொகை ரிங்கிட் 10 பில்லியன்.  

### 670 கி.மீ. கடலடிக் கம்பிவடம்

ஜனவரி 2007-இல், பாக்குன் அணையில் உற்பத்தி செய்யப்படும் மின்சாரத்தை கடலடிக் கம்பிவடம் வழியாகத் தீபகற்ப மலேசியாவிற்கு மாற்றுவதற்கான திட்டத்தை மீண்டும் மலேசிய மத்திய அரசாங்கம் அறிவித்தது. கடலடிக் கம்பிவடம் 670 கி.மீ. தூரம் வரை நீண்டு, தீபகற்ப மலேசியாவின் ஜொகூர்; யோங் பெங் கடற்கரையை அடையும்.  

2011-ஆம் ஆண்டில் கட்டி முடிக்கப்பட்ட இந்த அணை, சரவாக்கின் இயற்கைச் சூழலை நிரந்தரமாக மாற்றி அமைத்து இருப்பதாகவும் குற்றம் சாட்டப்படுகிறது.
# வைரமணி



**வைரமணி** (*Vairamani*) இந்தியாவின் கேரள மாநிலம் இடுக்கி மாவட்டத்தில் இருந்த ஒரு கிராமம் ஆகும். வைரமோணி என்றும் இதை அழைக்கிறார்கள். 1974 ஆம் ஆண்டு இடுக்கி அணையின் நீர்த்தேக்கத்தில் தண்ணீர் நிரம்பியதால் கிராமம் அப்போது தண்ணீரில் மூழ்கியது.  

## வரலாறு
.சே.பா. இராமசுவாமி ஐயர் காலத்தில் ஏற்பட்ட உணவுப் பற்றாக்குறையால், சதுப்பு நிலங்களை குத்தகைக்கு விடுவதற்கான முடிவின் ஒரு பகுதியாக, மக்களுக்கு தலா 5 ஏக்கர் நிலம் வழங்கப்பட்டது. இந்த கிராமங்களில் நெல் சாகுபடி செழிப்பாக இருந்தது. இந்திய சுதந்திரத்திற்குப் பிறகு இந்த கிராமம் கேரளாவின் இடுக்கி மாவட்டத்தின் ஒரு பகுதியாக மாறியது. பின்னர் ஆட்சிக்கு வந்த பொதுவுடமைக் கட்சி அரசு, கேரள மாநிலம் உருவான பிறகு அந்த நிலத்தை குடும்பங்களுக்கு வழங்கியது. கிராமம் முற்றாக வெளியேற்றப்படுவதற்கு முன்னர் இங்கு 2000 எண்ணிக்கைக்கும் மேற்பட்ட குடும்பங்கள் வசித்து வந்தன. 1974 ஆம் ஆண்டில் இடுக்கி அணையின் நீர்த்தேக்கத்தில் தண்ணீர் நிரம்பியதால் கிராமம் தண்ணீரில் மூழ்கியது.  

## தற்போதைய நிலை
கிராமத்தின் எச்சங்களான புனித தாமசு தேவாலயத்தின் மாடிகள், வீடுகள், கடைகள் என நூறு ஆண்டுகளுக்கு மேல் பழமையானவற்றை கோடை காலத்தில் அணையின் நீர்மட்டம் 15 சதவீதத்துக்கும் கீழ் குறையும்போது காணலாம். வைரமணி இப்போது இடுக்கி வனவிலங்கு சரணாலயத்தில் உள்ள இடுக்கி நீர்த்தேக்கத்தில் உருவாக்கப்பட்ட ஒரு தீவு ஆகும். இந்த தீவு, மனித தலையீடு இல்லாமல், கோடை மாதங்களில் பல பறவைகளின் இனப்பெருக்கம் செய்யும் இடமாக மாறி வருகிறது.  

குளமாவு வன நிலையம் வைரமணி வன நிலையம் என பதிவேடுகளில் குறிக்கப்பட்டுள்ளது.
# குருக்கள்



தமிழகத்தில் சிவாகமங்களின்படி குருத்துவம், கோயில் பூஜை ஸ்தானிகம் போன்றவற்றை ஆதிகாலம்தொட்டு செய்யும் தூய தமிழ் அந்தணர் ஆகையால் ஆதி சைவர் எனப்பட்டனர்.  

சுந்தரமூர்த்தி நாயனார் உள்ளிட்ட பெரும்பான்மை நாயன்மார் ஆதி சைவராவர். சேரமானால் அளிக்கப்பட்ட நாட்டினை சுந்தரமூர்த்தி ஆதி சைவருக்கு அளித்துச்சென்றார். அவ்வாதிசைவரே இன்றைய கொங்குநாட்டு குருத்துவம் பெற்றுள்ளனர்.  

இவர்கள் அன்றி, ஆகமங்களின்படி பூஜைகள் செய்ய மூவேந்தர்களால் நியமனமான பிற அந்தணர்களான சோழியர், மகா சைவர் என தனித்து வழங்கப்படுகின்றனர். இவருள் தில்லைவாழ் அந்தணர் ஒரு அகமண<nowiki/>க்குழுவினர்.  

ஆதி சைவர், மகா சைவர், திருச்செந்தூர் முக்காணியர் என்போர் ஆகம பூஜைகள் செய்யும் ஆதித்தமிழ் அந்தணராவர்.  

வடமாள், பிருகச்சரணம் உள்ளிட்ட பிற குடியேற்ற பிராமணருக்கு ஆகமங்களில் தீட்சை அதிகாரம் இல்லை.
# பிருந்தாவனம் காதல் கோயில்



காட்சி, பிரேம் மந்திர், பிருந்தாவனம்]]  

**காதல் கோயில்** அல்லது **பிரேம் மந்திர்** (*Prem Mandir*) இந்தியாவின் உத்தரப் பிரதேசம் மாநிலத்தின் மதுரா மாவட்டத்தில் உள்ள பிருந்தாவனம் எனும் ஊரில் ராதை, கிருஷ்ணர், சீதை மற்றும் இராமருக்கு அர்ப்பணிக்கப்பட்ட கோயில் ஆகும். இதனை ஜெகத் குரு கிருபாளு மகராஜ் நடத்தும் தொண்டு நிறுவனத்தால் 17 பிப்ரவரி 2012 அன்று நிறுவப்பட்டது. இக்கோயில் மூலவர்கள் இராதா கிருஷ்ணன் மற்றும் சீதா-இராமர் ஆவார்.  

இக்கோயில் வளாகம் பிருந்தாவனத்தின் புறநகரில் 55 ஏக்கர் பரப்பளவில் அமைந்துள்ளது. இரண்டு தளங்கள் கொண்ட இக்கோயிலின் முதல் தளத்தில் இராதா கிருஷ்ணன் கோயிலும், இரண்டாம் தளத்தில் சீதை மற்றும் இராமருக்கான கோயிலும் உள்ளது.  

இக்கோயில் மண்டபம் 73,000 சதுர அடி பரப்பளவில் தூண்கள் இன்றி, குவிமாடம் அமைப்பில் கட்டப்பட்டுள்ளது. இம்மண்டபத்தில் ஒரே நேரத்தில் 25,000 பக்தர்கள் அமர்ந்து வழிபட முடியும். இக்கோயிலை சுற்றிலும் அழகிய தோட்டங்கள், நீர் ஊற்றுகள், ராதை மற்றும் கோபியர்களுடன் கிருஷ்ணரின் ராசலீலைகள், கோவர்தன மலையைத் தூக்கும் காட்சி, காளிங்க நர்த்தனம் காட்சிகள் அமைக்கப்பட்டுள்ளது.  

இக்கோயிலின் துணைக் கோயிலான கீர்த்தி கோயில் பர்சானா எனும் ஊரில் 2019-ஆம் ஆண்டில் நிறுவப்பட்டது.மற்றொரு துணைக் கோயிலான பக்தி கோயில் 2015-ஆம் ஆண்டில் நிறுவப்பட்டது.  

## திருவிழாக்கள்
- கிருஷ்ண ஜெயந்தி

## இதனையும் காண்க

- மதுரா கிருஷ்ணன் கோயில்
- பங்கே பிகாரி கோயில்
- இராதா ராணி கோயில்
- பர்சானா
# வி. எம். கிரிஜா



**வி. எம். கிரிஜா** (*V. M. Girija* பிறப்பு: ஜூலை 27, 1961) மலையாள மொழியில் எழுதும் ஓர் இந்தியக் கவிஞர் மற்றும் கட்டுரையாளர் ஆவார். *பிரேம் - ஏக் ஆல்பம்*, இந்தியில் இருந்து மொழிபெயர்த்த கவிதைத் தொகுப்பான *பிரணயம் ஓரல்பம்* உள்ளிட்ட பல நூல்களை வெளியிட்டுள்ளார். கேரள சாகித்ய அகாதமி இவருக்கு 2018 ஆம் ஆண்டிற்கான சிறந்த கவிஞர் விருதை வழங்கியது மேலும் 'இலக்கியத்துக்கான சங்கம்புழா விருது' மற்றும் 'பஷீர் அம்மா மலையாள புரசுகாரம்' ஆகியவற்றைப் பெற்றுள்ளார்.  

## சுயசரிதை
வி. எம். கிரிஜா ஜூலை 27, 1961 இல் வடக்கேப்பட்டு வாசுதேவன் பட்டத்திரிப்பாட் மற்றும் கௌரி தம்பதியினருக்கு, கேரளா, பாலக்காடு மாவட்டத்தில் ஷொர்னூருக்கு அருகிலுள்ள பருத்திப்ரா என்ற கிராமத்தில் பிறந்தார். பட்டாம்பியில் உள்ள சமஸ்கிருதக் கல்லூரியில் மலையாளத்தில் முதுகலைப் பட்டம் பெற்றார்.இவர் சிறுவயதிலேயே கவிதைகள் எழுதத் தொடங்கினார். இவரது கவிதைகள் மாத்ருபூமியின் *பாலபங்க்தி*யில் வெளிவந்தன. 1983 ஆம் ஆண்டு அனைத்திந்திய வானொலியில் அறிவிப்பாளராகச் சேர்ந்ததன் மூலம் தனது வாழ்க்கையைத் தொடங்கிய இவர், 1989 ஆம் ஆண்டு தொடங்கப்பட்ட கொச்சி பண்பலையில் சேர்ந்தார். 38 வருட சேவைக்குப் பிறகு 2021 இல் கொச்சி பண்பலையில் இருந்து ஓய்வு பெற்றார்.  

கிரிஜா பிரபல சுற்றுச்சூழல் ஆர்வலரான சி. ஆர். நீலகண்டனை மணந்தார். இந்த தம்பதியருக்கு ஆர்த்ரா மற்றும் அர்ச்சா என்ற இரண்டு மகள்கள் உள்ளனர். கொச்சியில் உள்ள காக்கநாடு பகுதியில் வசிக்கின்றனர்.  

## விருதுகளும் கௌரவங்களும்
கிரிஜா 2018 ஆம் ஆண்டில் புத்த பூர்ணிமா எனும் கவிதைத் தொகுப்பிற்காக கேரள சாகித்ய அகாதமி விருதைப் பெற்ற்றார். மேலும் 'இலக்கியத்துக்கான சங்ம்புழா விருது' மற்றும் 'பஷீர் அம்மா மலையாள புரசுகாரம்' ஆகியவற்றைப் பெற்றுள்ளார்.
# வீர் சிங் தேவ்


**வீர் சிங் தேவ்** (**Vir Singh Deo**), மத்திய இந்தியாவில் அமைந்த புந்தேல்கண்ட் பகுதியின் ஓர்ச்சா இராச்சியத்தை ஆட்சி செய்த புந்தேல குல இராசபுத்திர வம்ச மன்னர் ஆவார்.இவர் ஓர்ச்சா நாட்டை 1605 முதல் 1626/7 முடிய முகலாயப் பேரரசின் கீழ் சிற்றரசராக ஆட்சி செய்தார். or 1627. இவர் ஜான்சி நகரத்தில் கோட்டை ஒன்றை கட்டினார். வீர் சிங் தேவ், அபுல் பைசல் எனும் முகலாயப் படைத்தலைவரால் கொல்லப்பட்டார்.  

இம்மன்னர் விரஜபூமி பிரதேசத்தில் மதுரா, பிருந்தாவனம், பர்சானா போன்ற ஊர்களில் கிருஷ்ணர் கோயில்களை எழுப்பினார். இம்மன்னர் கேசவதாஸ் போன்ற கவிஞர்களை ஆதரித்தார்.  
## இதனையும் காண்க
- ஓர்ச்சா
- ஓர்ச்சா சமஸ்தானம்
# நேபாள மரத்தவளை


***பாலிபீடேட்சு செட்*** (*Polypedates zed*) என்பது **நேபாள மரத்தவளை** என்று அழைக்கப்படுகிறது. இது *இராகோபோரிடே* குடும்பத்தில் உள்ள ஒரு வகை தவளை ஆகும். இது நேபாளத்திலும், சிலநேரங்களில் இந்தியாவிலும் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், சதுப்பு நிலங்கள், நன்னீர் சதுப்பு நிலங்கள் ஆகும்.
# கொனசீமா மாவட்டப் போராட்டம்

**கொனசீமா மாவட்டப் போராட்டம்** (*Konaseema district protest*) இந்தியாவின் ஆந்திரப்பிரதேச மாநிலத்தில் 2022 ஆம் ஆண்டு மே மாதத்தில் நடைபெற்ற ஒரு போராட்டமாகும். ஆந்திராவிலுள்ள கொனசீமா மாவட்டத்தின் பெயரை டாக்டர் பி.ஆர் அம்பேத்கார் கொனசீமா மாவட்டம் என மாற்றி அரசு அறிவிப்பு வெளியானதைத் தொடர்ந்து கொனசீமா மாவட்டப் போராட்டம் நடந்து வருகிறது. கொனசீமா சாதனா சமிதி, கொனசீமா பரிரக்சனா சமிதி மற்றும் பிற அமைப்புகளின் உறுப்பினர்களால் போராட்டம் முதன்மையாக நடத்தப்பட்டது.  

## போராட்டங்களும் சம்பவங்களும்
அரசின் இந்த பெயர் மாற்ற முடிவை எதிர்த்து 2022 ஆம் ஆண்டு மே மாதம் 24 ஆம் தேதியன்று பல இளைஞர்கள் ஒன்று திரண்டு அமலாபுரத்தில் "சலோ கொனசீமா" என்ற பேரணியைத் தொடங்கினர். பேரணியின் போது, ​​காவல் துறையினருக்கும் போராட்டக்காரர்களுக்கும் இடையே மோதல் ஏற்பட்டது. ஒரு கல்லுாரி பேருந்து, ஓர் அரசுப் பேருந்து ஆகியவை தீ வைத்து எரிக்கப்பட்டன. கலவரத்தில், காவல்துறை துணை கண்காணிப்பாளர் உட்பட 20 காவலர்களுக்கும், போராட்டக்காரர்களில் 40 பேருக்கும் பலத்த காயம் ஏற்பட்டது. இதனால் கொனசீமா மாவட்டம் முழுதும் பதற்றம் நிலவுகிறது.
# பங்கே பிகாரி கோயில்


யை திரிபங்க கோணத்தில் கிருஷ்ணர் தூக்கி நிற்கும் காட்சி]]  


**பங்கே பிகாரி கோயில்** (**Bankey Bihari Temple**) இந்தியாவின் உத்தரப் பிரதேசம் மாநிலத்தின் மதுரா மாவட்டத்தில் உள்ள பிருந்தாவனம் எனும் இடத்தில் அமைந்த இராதாகிருஷ்ணருக்கு அர்ப்பணிக்கப்பட்ட கோயில் ஆகும். விரஜ பிரதேசத்தில் பேசப்படும் விரஜ் மொழியில் **பங்கே பிகாரி** எனும் சொல்லிற்கு, *வளைந்து மகிழ்பவர்* என்று பொருள். இக்கோயிலில் கிருஷ்ணர் தனது உடலை மூன்று இடங்களில் வளைந்து ராதைக்கு காட்சி அளிக்கிறார். 1864-ஆம் ஆண்டில் இக்கோயில் மறுசீரமைத்து கட்டப்பட்டது.இக்கோயில் மூலவர் இராதாகிருஷ்ணன் ஆவார்.  
## பண்டிகைகள்
வழிபாடு]]  
- கிருஷ்ண ஜெயந்தி
- ஹோலி
## படக்காட்சிகள்

## இதனையும் காண்க
- இராதாகிருஷ்ணன்
- பிருந்தாவனம் காதல் கோயில்
- இராதா ராணி கோயில்
- மதுரா கிருஷ்ணன் கோயில்
- பர்சானா
# சாவக மூஞ்சுறு



**சாவக மூஞ்சுறு** (*Javanese shrew*)(*குரோசிடுரா மேக்சி*) என்பது சோரிசிடே குடும்பத்தில் உள்ள ஒரு பாலூட்டி சிற்றினமாகும். இதன் தாயகம் இந்தோனேசியா, கிழக்கு திமோர் ஆகும். இது சாவகம், சிறு சுண்டாத் தீவுகள் முழுவதும் பரவியுள்ளது. இது அம்போன் தீவு, அரு தீவுகளில் அறிமுகப்படுத்தப்பட்டது
# பிரதமரின் எண்ணிம சுகாதாரத் திட்டம்


**பிரதமரின் எண்ணிம சுகாதாரத் திட்டம்** (*Pradhan Mantri Digital Health Mission*) என்பது இந்திய அரசாங்கத்தின் சுகாதார முயற்சியாகும். இத்திட்டம் தனிநபர்களுக்கான முழுமையான எண்ணிம சுகாதார பதிவு மற்றும் அடையாள அட்டையைக் கொண்டதாகும். இது 2021 செப்டம்பர் 27 அன்று பிரதமர் நரேந்திர மோதியால் தொடங்கப்பட்டது. அந்தமான் & நிக்கோபார், சண்டிகர், தாத்ரா மற்றும் நகர் ஹவேலி மற்றும் டாமன் மற்றும் டையூ, லடாக், லட்சத்தீவு மற்றும் புதுச்சேரி ஆகிய மாநிலங்களில் இத்திட்டம் முன்னோடியாகச் செயல்படுத்தப்பட்டுள்ளது.
# யப்பானிய சிற்றெலி


**யப்பானிய சிற்றெலி** (*Japanese mole*; *மொகெரா வோகுரா*), **தெம்மின்க்கின் சிற்றெலி** என்றும் அழைக்கப்படுகிறது. இது யப்பானில் மட்டுமே காணப்படும் சிற்றெலி ஆகும். இது காடுகளில் 3.5 ஆண்டுகள் வரை வாழக்கூடியது.  

கோபி சிற்றெலி (*மொ. கோபெயே*) முன்னர் ஒரு தனித்துவமான சிற்றினமாக விவரிக்கப்பட்டது. ஆனால் இப்போது *மொ. வோகுராவுடன் தெளிவாக* அறியப்படுகிறது
# சுவரோவியக் கலை அருங்காட்சியகம்



**சுவரோவியக் கலை அருங்காட்சியகம்** (Mural Art Museum) இந்தியாவின் கேரள மாநிலத்தில் அமைந்துள்ளது. சுவரோவியக் கலைகளுக்காக அர்ப்பணிக்கப்பட்ட ஒரே அருங்காட்சியகமான இது திருச்சூரில் உள்ள கொல்லங்கோடு அரண்மனையில் அமைந்துள்ளது. 1938 ஆம் ஆண்டில் சிறீமூலம் சித்திரச்சாலை என்ற படத் தொகுப்பு காட்சியகத்தின் ஒரு பகுதியாகத் தொடங்கப்பட்டது. பின்னர் ஒரு தொல்பொருள் அருங்காட்சியகமாக மாற்றப்பட்டு 2009 ஆம் ஆண்டில் புதுப்பிக்கப்பட்டு பொதுமக்களுக்காகத் திறக்கப்பட்டது.  

கேரளா முழுவதிலுமிருந்தும் கிடைத்துள்ள சுவரோவியங்கள் மற்றும் வீர கல்லு, கோவில் மாதிரிகள், பனை ஓலைகளில் எழுதப்பட்ட கையெழுத்துப் பிரதிகள், தலைசிறந்த ஆளுமைகளின் உருவச் சிலைகள், மண் பானைகள், நன்னங்காடி (கலசப் புதைகுழிகள்) அடங்கிய பாறைத் தொகுப்பு ஆகியவை பாதுகாக்கப்பட்டுள்ளன. கறுப்பு மற்றும் சிவப்புப் பொருட்கள், கறுப்புப் பொருட்கள் செம்பழுப்பு நிறம் பூசப்பட்ட பொருட்கள், கற்காலக் கருவிகள், சிந்து சமவெளி நாகரிகம் மற்றும் அரப்பா மற்றும் சேரமான் பறம்பு, கொடுங்கல்லூரில் இருந்து அகழ்வாராய்ச்சி செய்யப்பட்ட பொருட்கள் போன்ற அரியவகை புதையல் பொருள்கள் சுவரோவியக் கலை அருங்காட்சியகத்தில் உள்ளன.
# மலேசிய சிற்றெலி


**மலேசிய சிற்றெலி** (*Malaysian mole*)(*யூராசுகாப்டர் மலேயனசு*) என்பது தால்பிடே குடும்பத்தில் உள்ள ஒரு பாலூட்டி சிற்றினமாகும். இது தீபகற்ப மலேசியாவின் மலைப்பகுதிகளில் காணப்படும் அகணிய உயிரி. இது தென்பகுதியில் அறியப்பட்ட சிற்றெலி<nowiki/>சிற்றினமாகும்.  

## வகைப்பாட்டியல்
இந்த சிற்றினம் முன்பு குளோசு சிற்றெலி (*ஈ. குளோசி*) அல்லது (அறிமுகப்படுத்தப்பட்ட இனமாகக் கருதப்பட்டது) இமயமலை சிற்றெலி (*ஈ. மைக்ரோரசு*) கிளையினமாக வகைப்படுத்தப்பட்டது. ஆனால் 2008ஆம் ஆண்டு ஆய்வில் குறிப்பிடத்தக்க உருவவியல் மற்றும் மரபணு வேறுபாட்டைக் கண்டறிந்து, இதை ஒரு தனிச் சிற்றினமாகப் பிரித்தனர்.  

## பரவல்
இந்த சிற்றினம் கடல் மட்டத்திலிருந்து 1,300 முதல் 1,600 மீட்டர் உயரத்தில் உள்ள கேமரன் மலைப்பகுதியில் மட்டுமே காணப்படுவதாக அறியப்படுகிறது. தேயிலைத் தோட்டங்கள் மற்றும் அதனைச் சுற்றியுள்ள தோட்டங்களிலிருந்து மாதிரிகள் சேகரிக்கப்பட்டுள்ளன. தேயிலைத் தோட்டங்களுடனான இந்த சிற்றினத்தின் தொடர்பு வேறு எந்த சிற்றெலி சிற்றினங்களிலிருந்தும் அரியப்படவில்லை. டார்ஜீலிங்கிலி<nowiki/>ருந்து தற்செயலாக மலேசியாவிற்கு அறிமுகப்படுத்தப்பட்ட *மைக்ரோரசு* சிற்றெலி, கேமரூன் மலைப்பகுதி தேயிலைத் தோட்டங்களில் உருவானது. சில வகைப்பாட்டியல் இதை *ஈ. மைக்ரோரசின்* துணையினமாக விவரிக்கின்றனர். இருப்பினும், பிற சிற்றெலி இனங்களிலிருந்து இதன் கனமான உருவவியல் மற்றும் மரபணு வேறுபாடு, வகைபிரித்தல் ஆய்வுகள் இது *ஈ. குளோசியுடன்* மிகவும் நெருக்கமாகத் தொடர்புடையதாகக் கண்டறிந்தது, மலேசியாவைப் பூர்வீகமாகக் கொண்ட சிற்றினமாக இதன் அடையாளத்தை உறுதிப்படுத்தியுள்ளது.''  

## விளக்கம்
மண்டை ஓட்டின் மிகப்பெரிய நீளத்திற்கு மேல் கடைவாய்ப்பற்களின் ஒப்பீட்டு அளவு *யூரோசுகேப்டர்* பேரினத்தில் இது மிகப்பெரியது*.*  

## பாதுகாப்பு
மலேசிய சிற்றெலி என்பது கேமரன் மலைப்பகுதியில் காணப்படும் சிற்றினமாக இருக்கலாம். ஏனெனில் சிற்றெலிகளுக்கு உகந்த குளிர் வெப்பநிலை இங்கு இருப்பது காரணமாகும். மலேசியாவின் தாழ் நிலப் பகுதிகள் பெரும்பாலும் வெப்பமண்டல காலநிலை காரணமாகப் பொருத்தமான வாழ்விடமாக இல்லை.**
# காமா (பயில்வான்)



1878 ஆம் ஆண்டு பிரித்தானிய இந்தியாவின் பஞ்சாப் மாகாணத்தில் உள்ள அமிர்தசரஸ் மாவட்டத்திலுள்ள ஜபோவால் என்ற கிராமத்தில் பிறந்தார். இவருக்கு 15 அக்டோபர் 1910 அன்று உலக மல்யுத்த வீரர்களின் பட்டியலில் இடம் பெற்றார். 52 ஆண்டுகளுக்கும் மேலான தனது தொழில் வாழ்க்கையில் தோல்வியடையாத இவர், எல்லா காலத்திலும் சிறந்த மல்யுத்த வீரர்களில் ஒருவராக கருதப்படுகிறார். ஆகஸ்ட் 1947 இல் இந்தியப் பிரிப்புக்குப் பிறகு, காமா பாக்கித்தானுக்கு குடிபெயர்ந்தார். அங்கு இவர் மே 23, 1960 அன்று லாகூர் நகரில் இறந்தார்.
# காமா சிங்


**கிரேட் காமா**  
|image = Gama Singh.jpg  
|caption = சிங் தனது எதிரியை நண்டு பிடியில் அடக்குகிறார்.  
|birth_name = கதோவர் சிங் சகோதா  
|height =  
|weight =  
|birth_date =  
|death_date =  
|birth_place = பஞ்சாப், இந்தியா  
|resides = கால்கரி, ஆல்பர்ட்டா, கனடா  
|family = இராஜ் சிங் (மகன்)  
ஜிந்தர் மகால் (உறவினர்)  
|billed =  
|trainer = பில் பெர்சாக்  
Stu Hart  
|debut = 1973 **காமா சிங்** என்றும் **கிரேட் காமா** என்றும் அழைக்கப்படும் இவர் இந்திய-கனடிய ஓய்வு பெற்ற தொழில்முறை மல்யுத்த வீரர் ஆவார். மேலும், 1970கள் மற்றும் 1980களின் பெரும்பகுதிகளில் கனடாவின் கால்கரி நகரிலுள்ள தொழில்முறை மல்யுத்த ஊக்குவிப்பு மையத்தின் முக்கியமானவராக இருந்தார். இவர், யப்பான், தென்னாப்பிரிக்கா, ஜெர்மனி, குவைத்து, துபாய், ஓமான், ஆத்திரேலியா, அமெரிக்க ஐக்கிய நாடுகள் மற்றும் கரிபியன் ஆகிய நாடுகளில் சர்வதேச அளவில் மல்யுத்தம் செய்தார். 1980-86 வரை வின்சு மெக்மான் மற்றும் உலக மற்போர் மகிழ்கலை நிறுவனம் (WWF) ஆகியவற்றிற்காக அடிக்கடி வெளிநாட்டு சுற்றுப்பயணங்களிலும் இவர் அவ்வப்போது பணியாற்றினார். இவரது மருமகன் ஜிந்தர் மஹால் முன்னாள் உலக மல்யுத்த வாகையாளராவார்.
# இலிம்பாங்



**இலிம்பாங்** (மலாய் மொழி: *Limbang*; ஆங்கிலம்: *Limbang*; சீனம்: 林梦) என்பது மலேசியா, சரவாக் மாநிலத்தில் இலிம்பாங் பிரிவு; இலிம்பாங் மாவட்டத்தில் அமைந்து உள்ள நகரமாகும். இது இலிம்பாங் மாவட்டத்தின் தலைநகரமும் ஆகும்.  

லிம்பாங் மாவட்டம்; புரூணை சுல்தானகத்தை இரண்டாகப் பிரிக்கின்றது. இலிம்பாங் நிலப்பகுதி, புரூணை சுல்தானகத்தால் ஆளப்பட்ட போது, அதை புரூணையின் "அரிசிக் கிண்ணம்" (*Rice Bowl of Brunei*) என்று அழைத்தார்கள்.  

ஏனெனில் இலிம்பாங் மாவட்டம் புரூணைக்கு சவ்வரிசி மற்றும் அரிசியை வழங்கி வந்த ஒரு பெரிய விவசாயப் பகுதியாகும். இலிம்பாங்கின் பொருளாதார முக்கியத்துவமே, வெள்ளை ராஜா சார்லஸ் புரூக்கை இலிம்பாங்கைக் கைப்பற்றத் தூண்டியது.  

## நிலவியல்

இலிம்பாங் பிரிவு புரூணை நாட்டை இரண்டாகப் பிரிக்கின்றது. இலிம்பாங் பிரிவின் மேற்கில், மேற்கு புரூணை மற்றும் இலிம்பாங் மாவட்டம்; லாவாசு மாவட்டங்களுக்கு நடுவில் தெம்புராங் மாவட்டம் அமைந்து உள்ளது.  

அதே நேரத்தில் இலிம்பாங் பிரிவின் லாவாசு மாவட்டமும்; தெம்புராங் மாவட்டமும்; மலேசியாவின் மற்றொரு மாநிலமான சபா மாநிலத்திற்கு இடையே அமைந்து உள்ளன.  

இந்தப் புவியியல் சூழ்நிலையினால், சாலை வழியாக இலிம்பாங் பிரிவுக்குள் நுழைந்தாலும் அல்லது வெளியேறினாலும் குடியேற்றச் சோதனைகள் நடைபெறுகின்றன.  

## வரலாறு
1884-ஆம் ஆண்டில், புரூணை சுல்தானகத்தால் விதிக்கப்பட்ட உயர் வரியை எதிர்த்து இலிம்பாங் மக்கள் கிளர்ச்சியில் ஈடுபட்டனர். உண்மையில் இந்தக் கிளர்ச்சியின் பின்னணியில் இருந்தவர் வெள்ளை ராஜா சார்லசு புரூக்.  

1885-ஆம் ஆண்டில், பெங்கீரான் தெமாங்கோங் பெங்கீரான் அனாக் ஆசிம் *(Pengiran Temanggong Pengiran Anak Hashim)* என்பவர் புரூணை சுல்தானாகப் பதவி ஏற்பதற்குத் தயாராக இருந்தார்.  

### லிம்பாங் மக்களின் கிளர்ச்சி

இலிம்பாங் மக்களின் கிளர்ச்சியை அவரால் அடக்க இயலவில்லை. இருப்பினும் சார்லசு புரூக்கின் உதவியை நாடினார். அப்போதும் கிளர்ச்சியை அடக்க இயலவில்லை.  

பின்னர் லபுவானில் இருந்த பிரித்தானிய அரசத் தூதரகத்தின் *(British Royal Consul)* ஆளுநர் உதவியை நாடினார். கிளர்ச்சி ஒடுக்கப்பட்டது. பெங்கீரான் தெமாங்கோங் புரூணையின் சுல்தான் ஆனார். அவருடைய பெயர் சுல்தான் ஆசீம் சலீலுல் ஆலாம் அகமதின் *(Sultan Hashim Jalilul Alam Aqamaddin)* என்று மாற்றம் கண்டது.  

### புரூணை ஆதங்கம்

17 மார்ச் 1890-இல், லிம்பாங் நிலப்பகுதி சரவாக் இராச்சியத்தின் ஒரு பகுதியாக இருக்கும் என்று ராஜா சார்லஸ் புரூக் அறிவித்தார். அது சட்டப்படி தவறு என்று புரூணை அரசாங்கம் பிரித்தானிய அரசாங்கத்தின் உதவியை நாடியது. ஆனால் பலனில்லை. இந்த விசயத்தில் 130 ஆண்டுகளுக்குப் பிறகும் ஐக்கிய இராச்சியம் மௌனம் காத்து வருகிறது.  

புரூணைக்குச் சொந்தமான லிம்பாங், வலுக் கட்டாயமாகவும் சட்ட விரோதமாகவும் எடுத்துச் செல்லப் பட்டதாக இன்றுவரை, புரூணை கூறி வருகிறது.  

## காலநிலை
இலிம்பாங் நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்கிறது.  

## காட்சியகம்
**இலிம்பாங் குடிநுழைவு, சுங்கத்துறை முத்திரைகளின் படங்கள்**
# முக்கா



**முக்கா** (மலாய் மொழி: *Mukah* அல்லது Muka; ஆங்கிலம்: *Mukah*; சீனம்: 沐胶) என்பது மலேசியா, சரவாக் மாநிலத்தில் முக்கா பிரிவு; முக்கா மாவட்டத்தில் அமைந்து உள்ள நகரமாகும். இது முக்கா மாவட்டத்தின் தலைநகரமும் ஆகும்.  

முக்கா நகரம், முக்கா ஆற்றின் முகப்பில், முக்கா கரி நிலத்தில் அமைந்துள்ளது. இந்த நகரம் இன்னும் கரி சதுப்பு நிலக் காடுகளால் சூழப்பட்டுள்ளது.  

## வரலாறு
மெலனாவ் மக்கள்தான் முக்காவில் முதன்முதலில் வாழ்ந்த பழங்குடியினக் குழுவாகும். முக்காவின் தொடக்கக்கால ஆவணங்கள் மயாபாகித் பேரரசின் வரலாற்றில் காணப்படுகின்றன. "மெலனோ" என்று அழைக்கப்படும் ஓர் இடம் மயாபாகித் பேரரசுக்குத் திறை செலுத்தியாகவும் அறியப் படுகிறது.  

பின்னர் மெலனோ எனும் அந்த இடம் 13-ஆம் நூற்றாண்டில் புரூணை பேரரசின் ஒரு பகுதியாக மாறியது. 1860-இல் சரவாக் வெள்ளை இராஜாக்களுக்கு விற்கப்பட்டது.  

## பொது
முக்கா நகரில் ரிங்கிட் 48 மில்லியன் செலவில் ஒரு கடற்கரை சாலை அண்மையில் உருவாக்கப்பட்டது.  

கோலா பலிங்கியான் *(Kuala Balingian)*; பாலிங்கியான்; முக்கா; தலாத்; ஓயா; இகான்; மாத்து; தாரோ ஆகிய நகரங்களை இணைக்கும் ஒரு கடற்கரை சாலை.  

2005-ஆம் ஆண்டில் முக்கா ஆற்றின் மீது 170 மீட்டர் இரட்டை வளைவு தொங்கு பாலம் பொதுமக்களுக்கு திறக்கப்பட்டது.  

முக்கிய வேளாண்மை பொருட்கள் செம்பனை, சவ்வரிசி, நெல், அன்னாசி மற்றும் மீன் வளர்ப்பு.  

## மக்கள்தொகை

2010-ஆம் ஆண்டு நிலவரப்படி, முக்கா பிரிவில் மெலனாவ் மக்களே மிகப்பெரிய இனக்குழுவாகும். மக்கள் தொகையில் பாதிக்கும் மேற்பட்டவர்கள் தங்களை மெலனாவ் என்று அடையாளப் படுத்திக் கொள்கின்றனர்.[10] இபான் மக்கள் 18.6%. இரண்டாவது பெரிய இனக்குழு.  
|titlebar=#ddd  
|left1=இனம்  
|right1=விழுக்காடு  
|float=  
|bars=  

}}  

## காலநிலை
முக்கா நகரம் வெப்பமண்டல மழைக்காட்டு காலநிலையைக் கொண்டுள்ளது. ஆண்டு முழுவதும் கனமான மழை பெய்கிறது.  

## முக்கா வானூர்தி நிலையக் காட்சியகம்
# உச்ச நீதிமன்ற அருங்காட்சியகம்

**உச்ச நீதிமன்ற அருங்காட்சியகம்** (*Supreme Court Museum*) என்பது கூட்டாண்மை நீதிமன்றம் மற்றும் உச்ச நீதிமன்றம் ஆகியவற்றுடன் இந்தியாவில் நீதித்துறையின் பயணத்திற்காக அர்ப்பணிக்கப்பட்ட ஓர் அருங்காட்சியகம் ஆகும். இந்த அருங்காட்சியகத்தில் அரப்பன் முத்திரைகள், அசோகர் கல்வெட்டுகள், நாளந்தா செப்புத் தகடு போன்ற பொருட்களும் பிரித்தானிய ஆட்சியின் போது இருந்த இந்திய சட்ட அமைப்பு பற்றிய ஆவணங்கள் ஆகியவை இங்கு உள்ளன. முக்கிய தீர்ப்புடன் தொடர்புடைய பல நினைவுப் பொருட்களும் கோப்புகளும் அருங்காட்சியகத்தில் வைக்கப்பட்டுள்ளன. இந்தியாவின் முன்னாள் தலைமை நீதிபதி எம் என் வெங்கடாசலையாவின் ஆலோசனையின் படி அருங்காட்சியகம் அமைக்கப்பட்டது. 1994 ஆம் ஆண்டில் ஆலோசனை வழங்கப்பட்டாலும் 10 ஆண்டுகளுக்குப் பிறகுதான் நிறைவேற்றப்பட்டது. 2020 ஆம் ஆண்டில் அருங்காட்சியகத்தில் சுமார் 1500 பொருட்கள் இருந்ததாக தெரிவிக்கப்பட்டுள்ளது.  

அருங்காட்சியகம் இரண்டு பிரிவுகளாகப் பிரிக்கப்பட்டுள்ளது. முதல் பிரிவு இந்தியாவில் நீதித்துறையின் பரிணாமங்கள் மற்றும் வளர்ச்சியைக் கையாள்கிறது. இரண்டாவது பிரிவு கூட்டாண்மை நீதிமன்றம் மற்றும் உச்ச நீதிமன்றத்தைப் பற்றியதாகும்.  

பிரகதி மைதான் மெட்ரோ வாயில் எண் 1 வழியாக வெளியேறி டெல்லி மெட்ரோ இரயில் வழியாக இந்த அருங்காட்சியகத்தை அடையலாம். செவ்வாய் முதல் ஞாயிறு வரை தினமும் 10 மணி முதல் 5 மணி வரை அருங்காட்சியகம் திறக்கப்படுகிறது. திங்கள் கிழமையும் இதர அரசு விடுமுறை நாட்களும் அருங்காட்சியகத்திற்கு விடுமுறை நாட்களாகும். நுழைவுக் கட்டணம் இல்லை. புகைப்படம் எடுத்தல் தடைசெய்யப்பட்டுள்ளது.  

;சில குறிப்பிடத்தக்க ஆவணங்கள்:  

- மகாத்மா காந்தி கொலை வழக்கு
- இந்திரா காந்தி படுகொலை வழக்கு
- சா பானோ வழக்கு
# அசா செயா



**அசா செயா** (மலாய் மொழி: *Asajaya*; ஆங்கிலம்: *Asajaya*; சீனம்: 雅沙再也) என்பது மலேசியா, சரவாக் மாநிலத்தில் சமரகான் பிரிவு; அசா செயா மாவட்டத்தில் அமைந்து உள்ள நகரமாகும்.  

அசா செயா முன்பு நோனோ (*Nono*) என்று அழைக்கப்பட்டது. 1970-ஆம் ஆண்டு முதல் கூச்சிங் பிரிவின் கீழ் ஒரு துணை மாவட்டமாக உள்ளது.  

1993-ஆம் ஆண்டு முதல், புதிதாக உருவாக்கப்பட்ட சமரகான் பிரிவுக்கு மாற்றப்பட்டது. பின்னர் அசா செயா என மறுபெயரிடப்பட்டது. 1999 டிசம்பர் 31-ஆம் தேதி அசா செயா ஒரு மாவட்டமாக தரம் உயர்த்தப்பட்டது.  

## சமரகான் பிரிவு

**சமரகான் பிரிவு** சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 1986 சூலை 24-ஆம் தேதி நிறுவப்பட்டது. இதன் மொத்த பரப்பளவு 4,967.4 சதுர கி.மீ.  

சமரகான் பிரிவின் நான்கு நிர்வாக மாவட்டங்கள்:  
|-  
!|மொத்தம்  
மக்கள் தொகை  
!|மலாய்க்காரர்  
!|இபான்  
!|பிடாயூ  
!|மெலனாவ்  
!|பூமிபுத்ரா  
!|சீனர்  
!|இந்தியர்  
!|பூமிபுத்ரா  
அல்லாதவர்  
!|மலேசியர்  
அல்லாதவர்  
|-  
| 31190  
| 26032  
| 2593  
| 177  
| 63  
| 48  
| 2038  
| 18  
| 17  
| 204  
|-  
|}
# மிதாலி விரைவுவண்டி


## வரலாறு
இந்தியப் பிரதமர் நரேந்திர மோதி, வங்காளதேசப் பிரதமர் சேக் அசீனாவுடன் இணைந்து 26 மார்ச் 2021 டாக்காவிலிருந்து காணொளிக் காட்சி மூலம் நியூ ஜல்பைகுரி முதல் டாக்கா மிதாலி விரைவுவண்டி ரயில் சேவையைக் கூட்டாகக் கொடியசைத்துத் தொடங்கி வைத்தார். வங்கதேசம் சுதந்திரமடைந்து ஐம்பதாண்டுகளைக் கொண்டாடும் வகையில் பிரதமர் மோடி டாக்கா சென்றிருந்தார்.  

பங்கபந்து ஷேக் முஜிபுர் ரஹ்மான் பிறந்த நூற்றாண்டு மற்றும் வங்காளதேச சுதந்திரத்தின் பொன்விழா (ஐம்பது ஆண்டுகள்) ஆகியவற்றை முன்னிட்டு இந்த ரயில் சேவை தொடங்கப்பட்டது.  

### பெயரிடுதல்
புதிய ரயிலுக்கு நான்கு வெவ்வேறு பெயர்களை வங்கதேச பிரதமரிடம் ரயில்வே அதிகாரிகள் முன்மொழிந்தனர். அவை *மிதாலி*, *சம்ப்ரிதி*, *சுஹ்ரித்* மற்றும் *போந்து* ஆகும். பிரதமர் சேக் அசீனா, மிதாலி என்ற பெயரைத் தேர்வு செய்தார். மைத்திரீ விரைவுவண்டி மற்றும் பந்தன் விரைவுவண்டி போன்று மிதாலி விரைவுவண்டிவங்காள மொழி பெயர் ஆகும். மிதாலி என்ற பெங்காலி வார்த்தைக்கு ஆங்கிலத்தில் *நட்பு* என்று பொருள்  

## வழிப்பாதை
இந்த ரயில் வங்காளதேசம் பக்கத்தில் உள்ள டாக்கா கண்டோன்மென்ட் ரயில் நிலையத்தில் தொடங்கி, பர்பதிபூர் மற்றும் சிலகத்தியில் நின்று பின்னர் ஹல்திபாரி எல்லையைக் கடக்கிறது. டாக்காவிற்கும் சிலஹாட்டிக்கும் இடையே உள்ள தூரம் 453&nbsp;கி.மீ. ஆகும். சிலகத்தியிலிருந்து நியூஜல்பைகுரி 71 கி.மீ. தொலைவில் உள்ளது.  

ஜல்பைகுரி நகரக் தொடருந்து நிலையத்தை இந்தியப் பக்கத்தில் நிறுத்த முன்மொழியப்பட்ட கோரிக்கை சேர்க்கப்படவில்லை என்றாலும், ஜல்பைகுரியில் நிறுத்தப்பட வேண்டும் என்ற நீண்ட கால கோரிக்கைகள் உள்ளன.  

## பயண காலம்
இந்த தொடருந்து பயணம் துவக்கப்பட்டதிலிருந்து, வாரம் இருமுறைப் பயணமாக திங்கள் மற்றும் வியாழக்கிழமைகளில் டாக்கா கண்டோன்மென்ட்டிலிருந்தும், புது ஜல்பைகுரியிலிருந்து ஞாயிறு மற்றும் புதன் கிழமைகளிலும் இயக்கப்படுகிறது.  

### தற்போதைய நேரங்கள்
**புதிய ஜல்பைகுரி முதல் டாக்கா வரை**

| 13131 | புது ஜல்பாய்குரி தொடருந்து நிலையம் | – | 08:40 | NFR |
| --- | --- | --- | --- | --- |
| டாக்கா கண்டோன்மண்ட் | 20:00 | – | BR | } |
**டாக்கா முதல் நியூ ஜல்பைகுரி வரை**

| 13132 | டாக்கா கண்டோன்மண்ட் | – | 07:25 | BR |
| --- | --- | --- | --- | --- |
| புது ஜல்பாய்குரி தொடருந்து நிலையம் | 18:45 | – | NFR | } |

## பெட்டிகள் அமைப்பு
இந்த ரயிலில் 10 பெட்டிகள் உள்ளன. 4 குளிரூட்டப்பட்ட பெட்டிகள், 4 குளிரூட்டப்பட்ட உட்காரும் வசதியுடையப் பெட்டிகள், மற்றும் 2 இயந்திரப் பெட்டிகள்.  

## மேலும் பார்க்கவும்

- மைத்ரீ எக்ஸ்பிரஸ்
-
# சோமாலி குருவி



**சோமாலி குருவி** (*Somali sparrow*)(*பாசர் கேசிடானோப்பிடிரசு*) என்பது சோமாலிலாந்து, சீபூத்தி, எத்தியோப்பியா மற்றும் கென்யாவில் காணப்படும் தொல்லுகச் சிட்டுகள் குடும்பத்தில் உள்ள ஒரு பறவை சிற்றினமாகும் .  

இது இரசெட் குருவியுடன் (*பாசர் உருட்டிலன்*) *சூப்பர்* சிற்றினமாகக் கருதப்படுகிறது. சில சமயங்களில் அதே சிற்றினமாகக் கருதப்படுகிறது. இருப்பினும், இரண்டுக்கும் இடையே இறகுகள் மற்றும் உருவ அமைப்பில் உள்ள ஒற்றுமைகள் ஒன்றிணைந்த பரிணாமத்தைப் பிரதிநிதித்துவப்படுத்துவதாகத் தெரிகிறது.  

இரண்டு துணையினங்கள் அங்கீகரிக்கப்பட்டுள்ளன:  

- *பா. சி. காசுடனோப்டெரசு* பிளைத், 1855 – சிபூத்தி, சோமாலிலாந்து மற்றும் கிழக்கு எத்தியோப்பியா
- *பா. சி..* *புல்ஜென்சு* பிரைட்மேன், 1931 - தெற்கு எத்தியோப்பியா மற்றும் வடக்கு கென்யா (தெற்கிலிருந்து கபெடோ மற்றும் மார்சபிட் வரை).
# நந்தகோன், மதுரா மாவட்டம்


**நந்தகோன்** (**Nandgaon**), இந்தியாவின் உத்தரப் பிரதேசம் மாநிலத்தின் மதுரா மாவட்டத்தில் சாட்டா வருவாய் வட்டத்தில் அமைந்த பேரூராட்சி ஆகும். நந்தகோன் பகுதியில் நந்தீஸ்வரர் மலைக் குன்றுகள் உள்ளது. இவ்வூரில் விரஜ மொழி பேசப்படுகிறது. யாதவர்களின் பூர்வீக பிரதேசமான விரஜபூமியின் முக்கிய நகரங்களில் நந்தகோனும் ஒன்றாகும். மற்றவைகள் மதுரா, பிருந்தாவனம், கோகுலம் மற்றும் பர்சானா ஆகும். கிருஷ்ணரின் வளர்ப்புத் தந்தையான நந்தகோபன் பெயரால் இதற்கு நந்தகோன் எனும் பெயராயிற்று. இப்பகுதியி  

## அமைவிடம்
நந்தகோன் பேரூராட்சியானது, மதுரா நகரத்திற்கு வடமேற்கே 55 கிலோ மீட்டர் தொலைவிலும், பிருந்தாவனத்திலிருந்து 48 கிலோ மீட்டர் தொலைவிலும், ராதை வாழ்ந்த பர்சானாவிலிருந்து 8 கிலோ மீட்டர் தொலைவிலும் உள்ளது.  

## தொன்ம வரலாறு
பாகவத புராணத்தில், வசுதேவர்-தேவகி தம்பதியருக்கு, கம்சனின் சிறையில் பிறந்த குழந்தை கிருஷ்ணரை வளர்க்க, யமுனை ஆற்றின் அக்கரையில் வாழும் தனது நண்பர் நந்தகோபனிடம் ஒப்படைத்தார். நந்தகோன் கிராமத்தில், கிருஷ்ணன் நந்தகோபன்-யசோதை தம்பதியரிடம் ஒன்பது ஆண்டுகள் 50 நாட்கள் பலராமருடன் சேர்ந்து வளர்ந்தார்.  
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, நந்தகோன் பேரூராட்சியின் மொத்த மக்கள் தொகை 11,517 ஆகும். மக்கள் தொகையில் ஆண்கள் 6,187 மற்றும் 5,330 பெண்கள் ஆக உள்ளனர். பாலின விகிதம் 1000 ஆண்களுக்கு 861 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1845 ஆகும். சராசரி எழுத்தறிவு 62.7% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 1,493 மற்றும் 0 ஆகவுள்ளனர். இதன் மக்கள் தொகையில் இந்துக்கள் 95.96%, இசுலாமியர்கள் 3.9% மற்றும் பிறர் 0.09% ஆக உள்ளனர்.  
## இதனையும் காண்க
- பர்சானா
- மதுரா
- பிருந்தாவனம்
- கோகுலம்
- கோவர்தன மலை
# வினை குமார் சக்சேனா


**வினை குமார் சக்சேனா** (*Vinai Kumar Saxena*) என்பவர் தில்லி துணைநிலை ஆளுநர் ஆவார். இவர் மே 26, 2022 அன்று பதவியேற்றுக்கொண்டார்.  

நவம்பர் 2020ல், இவர் 2021ஆம் ஆண்டிற்கான பத்ம விருதுகள் தேர்வுக் குழுவின் உறுப்பினராக பரிந்துரைக்கப்பட்டார். மார்ச் 2021ல், இவர் தேசியக் குழுவின் உறுப்பினராகப் மத்திய அரசால் நியமிக்கப்பட்டார்.  
, குறு, சிறு மற்றும் நடுத்தர தொழில்கள் (ஐசி), ஸ்ரீ கிரிராஜ் சிங் மற்றும் கேவிஐசியின் தலைவர் ஸ்ரீ வினய் குமார் சக்சேனா ஆகியோர் 'காதி அலங்கார கண்காட்சி’யில்]]  
இவர் காதி மற்றும் கிராமத் தொழில்கள் ஆணையத்தின் தலைவராக இருந்துள்ளார். இது நடுத்தர, சிறு மற்றும் குறுந்தொழில் அமைச்சகத்தின் கீழ் செயல்படும் ஒரு அமைப்பு ஆகும்.
# பனை எலி


**பனை எலி** (*Palm rat*)(*ரேட்டசு பல்மாரம்*) என்பது முரிடே குடும்பத்தில் உள்ள கொறிணி சிற்றினமாகும். இது நிக்கோபார் தீவுகள், கார் நிகோபார் மற்றும் பெரிய நிகோபார் தீவுகளில் காணப்படுகிறது.  

பனை எலியின் இயற்கையான வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# நில்ளு எலி


**நில்ளு எலி** (*Nillu rat*) அல்லது **இலங்கை மலை எலி** (*ரேட்டசு மாண்டனுசு* ) என்பது முரிடே குடும்பத்தில் உள்ள கொறிக்கும் சிற்றினமாகும். இது இலங்கையில் மட்டுமே காணப்படும் அகணிய உயிரி. இது சிங்களத்தில் நெலூ மியா (Nelu Meeya) என்று அழைக்கப்படுகிறது.  

## பரம்பல்
நில்ளு எலி இலங்கையின் மத்திய மற்றும் ஊவா மாகாணங்களின் மத்திய மலைநாட்டில் உள்ள நக்கிள்ஸ், ஓட்டன் சமவெளி, நுவரெலியா மற்றும் ஒய்ய ஆகிய இடங்களில் காணப்படுகிறது.  

## விளக்கம்
தலை மற்றும் உடல் நீளம் 16-17 செ.மீ. ஆகும். வாலின் நீளமானது 20-22 செ.மீ. ஆகும். முதுகு சிவப்பு நிறத்துடன் சாம்பல் கலந்த பழுப்புடன், கருமையானது. கீழ்ப் பகுதிகள் சாம்பல் நிறத்திலிருந்து வெண்மையாகத் தரப்படுத்தப்படுகின்றன. கன்னம் மற்றும் மேல் தொண்டை வெள்ளை நிறமுடையது. வால் கருப்பு கலந்த பழுப்பு நிறத்தில் நன்றாகக் கருமையான முடிகளுடன் உடையது. நீண்ட, பளபளப்பான கருப்பு மீசையுடையது. உரோமம் மென்மை நிறத்தில் நீளமானது. பின்புறம் 45 மிமீ நீளம் வரை இருக்கும். பாதங்கள் குறுகிய முடிகளால் மூடப்பட்டிருக்கும்.